TVIRTINU:

BĮ sporto centro direktorius

V.Liutikas

2016

**2016 - 2017 M. KLAIPĖDOS AUKŠČIAUSIOS LYGOS**

**T I N K L I N I O PIRMENYBIŲ**

**N U O S T A T A I**

**I**. **TIKSLAS IR UŽDAVINIAI**

1.1. Išsiaiškinti pajėgiausias Klaipėdos rajono tinklinio komandas.

1.2. Populiarinti tinklinio žaidimą rajone.

1.3. Propaguoti sveiką gyvensenos būdą.

**II. VADOVAVIMAS IR VYKDYMAS**

2.1. Pirmenybes vykdo BĮ sporto centras.

2.2. Pirmenybės vykdomos pagal oficialias tinklinio taisykles, šiuos nuostatus.

2.3. Pirmenybių vyriausias teisėjas – Eugenijus Kundrotas.

2.4. Visus sprendimus su nuostatuose nenumatytais atvejais priima pirmenybių vyriausias teisėjas.

2.5. Vyriausiojo teisėjo sprendimas gali būti skundžiamas. Tokiu atveju yra šaukiamas pirmenybėse dalyvaujančių komandų vadovų pasitarimas. Pasitarimo metu svarstomas skundas ir balsavimo tvarka priimamas neginčijamas sprendimas.

**III**. **DALYVIAI**

3.1. Pirmenybėse gali dalyvauti Klaipėdos rajone gyvenantys arba dirbantys tinklinio mėgėjai.

3.2. Pirmenybių dalyviai privalės pateikti dokumentus, įrodančius jų teisę dalyvauti pirmenybėse (gyvenamoji ir darbo vieta).

3.3. Už komandas leista žaisti po du ne rajone gyvenančius tinklininkus nežaidžiančius jokioje Lietuvos tinklinio lygoje (išskyrus rajonų ir miestų tinklinio lygas), sumokant papildomą 29 eurų mokestį už kiekvieną žaidėją.

**IV**. **VYKDYMO LAIKAS IR VIETA**

4.1. Pirmenybės vyks nuo 2015 m. spalio mėnesio pagal pirmenybių tvarkaraštį.

4.2. Pirmenybės vyks BĮ sporto centro ir kitose rajono sporto salėse.

**V. KOMANDŲ IR ŽAIDĖJŲ REGISTRAVIMAS**

5.1. Pirmenybėse dalyvaujančios komandos iki 2015 m. rugsėjo 19 dienos privalo pateikti paraišką komandų ir žaidėjų registravimui. Paraiškos pateikiamos BĮ sporto centrui adresu: J. Janonio g. 9, Gargždai, tel. 455290.

5.2. Paraiškoje turi būti įrašyta: žaidėjo vardas, pavardė, gimimo metai, deklaruota gyvenamoji vieta. Už savo sveikatą sportininkai atsako patys. Paraišką pasirašo komandos vadovas arba komandos vyriausiasis treneris.

5.3. Komanda gali registruoti 12 žaidėjų.

5.4. Kiekvienose varžybose rungtynių protokole leidžiama registruoti 10 žaidėjų.

**VI.** **PIRMENYBIŲ VYKDYMO SISTEMA**

6.1 Pirmenybės vyks dviejų ratų sistema;

6.1.2. antrame etape susitiks: I-VIII, II-VII, III-VI, IV-V

6.2. Už laimėtas rungtynes rezultatu 3:0 komandai nugalėtojai skiriami 3 taškai, o pralaimėjusiai 0 taškų.Komandos sužaidusios rezultatu 3:1 laimėjusi komanda gauna 3 taškus,pralaimėjusi 0 taškų. Komandoms sužaidus rezultatu 3:2 , nugalėjusi komanda gauna 2 taškus,o pralaimejusi 1 tašką. Už neatvykimą į varžybas skiriamas -1 taškas.

6.3. Dviem komandom surinkus vienodą taškų skaičių, pirmenybė teikiama jų tarpusavio susitikimo laimėtojui.

6.4. Surinkus vienodai taškų daugiau kaip dviem komandom, pirmenybė teikiama komandai, turinčiai daugiausia laimėjimų jų tarpusavio susitikimuose. Jei laimėjimų skaičius vienodas, vietos nustatomos pagal geresnį santykį tarp komandų, turinčių po lygiai taškų tarpusavio susitikimuose.

6.5. Žaidžiama iš trijų laimėtų setų iki 25 taškų, penktas setas žaidžiamas iki 15 taškų.Žaidžiama iki 2 taškų skirtumo.

6.6. Komandos privalo žaisti tvarkinga sportine apranga su numeriais. Komanda dėl objektyvių priežasčių norinti keisti rungtynių datą ar laiką, privalo raštu apie tai pranešti varžybų vyriausiajam teisėjui ne vėliau kaip prieš savaitę.

6.7. Pirmame etape nežaidę žaidėjai kituose etapuose žaisti negalės.

**VII.** **APRŪPINIMAS**

7.1. Komandų kelionės ir dalyvavimo varžybose išlaidas apmoka komandiruojančios organizacijos.

7.2. Teisėjavimo ir kitas varžybų vykdymo, apdovanojimo išlaidas apmoka BĮ sporto centras.

7.3. Komandų dalyvių starto mokestis 145,00 eurai. (Vienas šimtas ir keturiasdešimt penki).

7.4. Varžyboms vykdyti reikalingi du teisėjai , sekretorius ir švieslentės operatorius.

**VIII.** **APDOVANOJIMAS**

8.1. Komanda nugalėtoja ir prizininkės apdovanojamos BĮ sporto centro įsteigtomis taurėmis,medaliais ir diplomais.

 *Visų pirmenybėse dalyvaujančių komandų treneriai ir žaidėjai privalo su šiais nuostatais susipažinti iki pirmenybių pradžios. Kad komanda yra susipažinusi su nuostatais, komandos vadovas ar treneris patvirtina savo parašu vardinėje paraiškoje.*

Nuostatus parengė:

Dir. pavaduotojas Modestas Žukauskas

BĮ sporto centras